CELEX: 22002D0095
Language: el
Date: 2001-07-25 00:00:00
Title: 2002/95/ΕΚ: Απόφαση αριθ. 4/2001 του Συμβουλίου Σύνδεσης ΕΕ-Σλοβενίας, της 25ης Ιουλίου 2001, για την παράταση, κατά τέσσερα έτη, της περιόδου εντός της οποίας οιαδήποτε κρατική ενίσχυση που χορηγεί η Σλοβενία αξιολογείται λαμβανομένου υπόψη του γεγονότος ότι η Σλοβενία θεωρείται ως περιοχή όμοια με τις περιοχές της Κοινότητας του άρθρου 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας

Avis juridique important

|

22002D0095

2002/95/ΕΚ: Απόφαση αριθ. 4/2001 του Συμβουλίου Σύνδεσης ΕΕ-Σλοβενίας, της 25ης Ιουλίου 2001, για την παράταση, κατά τέσσερα έτη, της περιόδου εντός της οποίας οιαδήποτε κρατική ενίσχυση που χορηγεί η Σλοβενία αξιολογείται λαμβανομένου υπόψη του γεγονότος ότι η Σλοβενία θεωρείται ως περιοχή όμοια με τις περιοχές της Κοινότητας του άρθρου 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας  

Επίσημη Εφημερίδα αριθ. L 037 της 07/02/2002 σ. 0009 - 0009

Απόφαση αριθ. 4/2001 του Συμβουλίου Σύνδεσης ΕΕ-Σλοβενίαςτης 25ης Ιουλίου 2001για την παράταση, κατά τέσσερα έτη, της περιόδου εντός της οποίας οιαδήποτε κρατική ενίσχυση που χορηγεί η Σλοβενία αξιολογείται λαμβανομένου υπόψη του γεγονότος ότι η Σλοβενία θεωρείται ως περιοχή όμοια με τις περιοχές της Κοινότητας του άρθρου 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας(2002/95/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ-ΣΛΟΒΕΝΙΑΣ:Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Σλοβενίας, αφετέρου(1), και ιδίως το άρθρο 65 παράγραφος 4 στοιχείο α),Εκτιμώντας τα ακόλουθα:(1) Το άρθρο 65 παράγραφος 4 στοιχείο α) της ευρωπαϊκής συμφωνίας ορίζει ότι το Συμβούλιο Σύνδεσης, λαμβανομένης υπόψη της οικονομικής κατάστασης της Σλοβενίας, αποφασίζει κατά πόσον πρέπει να παραταθεί, για μία επιπλέον τετραετία, η περίοδος εντός της οποίας οιαδήποτε κρατική ενίσχυση που χορηγεί η Σλοβενία αξιολογείται λαμβανομένου υπόψη του γεγονότος ότι η Σλοβενία θεωρείται ως περιοχή όμοια με τις περιοχές της Κοινότητας του άρθρου 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.(2) Το κατά κεφαλήν ΑΕΠ, υπολογιζόμενο σε μονάδες αγοραστικής δύναμης, ανήλθε στο 71 % του κοινοτικού μέσου όρου του έτους 1999 και, επομένως, είναι σκόπιμο να γίνει η παράταση αυτή, ενώ συγχρόνως πρέπει να προβλεφθεί η υποβολή δεδομένων σχετικά με το κατά κεφαλή ΑΕΠ, εναρμονισμένων σε μονάδα επιπέδου ΙΙ της NUTS (Ονοματολογία των στατιστικών εδαφικών μονάδων), καθώς και η κατάρτιση ενός χάρτη περιφερειακών ενισχύσεων της Σλοβενίας με βάση τις πληροφορίες από την Επιτροπή - Κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα(2),ΑΠΟΦΑΣΙΖΕΙ:Άρθρο 1Παρατείνεται για μία επιπλέον τετραετία, η περίοδος κατά την οποία οιαδήποτε κρατική ενίσχυση χορηγήσει η Σλοβενία αξιολογείται λαμβανομένου υπόψη του γεγονότος ότι η Σλοβενία θεωρείται ως περιοχή όμοια με τις περιοχές της Κοινότητας του άρθρου 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.Άρθρο 2Εντός έξι μηνών από την ημερομηνία έκδοσης της παρούσας απόφασης, η Σλοβενία υποβάλλει στην Επιτροπή των Ευρωπαϊκών Κοινοτήτων δεδομένα σχετικά με το κατά κεφαλήν ΑΕΠ εναρμονισμένα σε μονάδα επιπέδου ΙΙ της NUTS (Ονοματολογία των στατιστικών εδαφικών μονάδων).Η εποπτεύουσα αρχή των κρατικών ενισχύσεων της Σλοβενίας και η Επιτροπή αξιολογούν εν συνεχεία από κοινού την επιλεξιμότητα των περιφερειών και τις σχετικές μέγιστες εντάσεις ενίσχυσης με σκοπό την κατάρτιση του χάρτη περιφερειακών ενισχύσεων, με βάση τις κοινοτικές κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα.Εν συνεχεία, η κοινή πρόταση υποβάλλεται στην επιτροπή σύνδεσης, η οποία και αποφασίζει σχετικώς.Άρθρο 3Η παρούσα απόφαση αρχίζει να ισχύει από την ημέρα της έκδοσής της.Εφαρμόζεται από την 1η Ιανουαρίου 2001.Βρυξέλλες, 25 Ιουλίου 2001.Για το Συμβούλιο ΣύνδεσηςΟ ΠρόεδροςL. Michel(1) ΕΕ L 51 της 26.2.1999, σ. 3.(2) ΕΕ C 74 της 10.3.1998, σ. 9.